# Referat fra møde i Plejehjemsbestyrelsen tirsdag den 1. marts 2022 kl. 16-18 i Samlingssalen på Kærbo

|  |  |  |  |
| --- | --- | --- | --- |
| 1. Velkommen   Ved Lene Bonde Stürup | | Lene bød velkommen til dette ’åbne møde’ for plejehjemsbestyrelsen, hvor der har været inviteret bredt med opslag og i ’Kærbo nyt’. Mødet er det andet afholdte. Første møde blev afholdt den 23. september 2021 og grundet situationen med Corona i vinteren 2021/2022 har det først været muligt at holde møde igen nu.  Ved mødet i september blev der åbent drøftet, hvad en plejehjemsbestyrelse kan være og hvordan den skal bruges på Kærbo-Torsbo. Input fra mødet har bidraget til vedlagte udkast til vedtægterne (bilag).  Lene foreslår, at punkt 7 og 10 slås sammen. Med denne ændring godkendes dagsordenen. | |
| 1. Valg af ordstyrer | | Lene Bonde Stürup vælges | |
| 1. Præsentationsrunde | | Til stede var:  Leif Christoffersen (pårørende til beboer, Hus B, 2.sal)  Jan Diemer (valgt af Ældresagen som repræsentant) (bor i Ældreboligerne, Torsbo)  Bjarne Gosvig (valgt af Seniorrådet som repræsentant) (er næstformand i Seniorrådet)  Ulla Kjenner (beboer i Hus B) er her for at lytte  Anne Grethe Madsen (valgt af Brugerbestyrelsen som repræsentant)  Eva Spengler (Pårørende til beboer på Kærbo, Hus C)  Bent Spengler (Gift med Eva og med for at lytte og bidrage)  Bjarne Ellefsen (Pårørende til beboer på afd. B, Torsbo)  Bent Messerschmidt (pårørende til hustru afd. B, Torsbo)  Eva Dicarlini Nielsen (aktivitetsmedarbejder)  Lisbeth Halvorsen (konsulent i center for voksne og Velfærd).  Hatice Yapici (social- og sundhedsassistent på Torsbo og suppleant for Taymi Zornig)  Heidi Prip (teamleder på Torsbo og souschef)  Lene Bonde Stürup (plejecenterleder)  Malene Rübner-Petersen (Leder af kvalitet og udvikling) og Referent ved dette møde.  Der var afbud fra to pårørende Vibeke Andersen og Mette Quist Foget | |
| 1. Kort oplæg om plejehjemsbestyrelsen ved Lene | | Lene gennemgik kort baggrunden for etablering af og meningen med plejehjemsbestyrelsen. Oplæg er vedhæftet.  Der var spørgsmål om hvorvidt bestyrelsen kunne høres om økonomiske anliggende. Det var der ikke opbakning til at gå videre med. | |
| 1. Konstituering af plejehjemsbestyrelsen | | Medarbejder- og ledelsesrepræsentanter fra Kærbo-Torsbo: (5 pladser)  Lene, Heidi, Malene, Taymi (Hatice suppleant), Eva (Elisabeth suppleant).  Brugerrepræsentanter fra Brugere-pårørende-civilsamfund: (7 pladser)  Jan, Bjarne G, Anne Grethe, Leif, Eva, Bjarne E, Bent.  Formand vælges blandt brugerrepræsentanterne. Leif og Bent stiller op. Der blev afholdt en skriftlig afstemning for de 7 stemmeberettigede. Leif fik 3 stemmer og Bent 4 stemmer.  Bent Messerschmidt er hermed valgt som formand.  Plejecenterleder Lene Bonde Stürup er næstformand – jf. vedtægterne, som senere blev godkendt.  De to pårørende, som ikke var til stede, tilbydes suppleant-poster.  Der blev efterspurgt økonomi til evt. kompetenceudvikling af bestyrelsen.  Lene fortalte, at formålet med bestyrelsen er, at det skal være et dialog-forum for samskabelse af det gode ældreliv på Kærbo-Torsbo.  Bent S udtrykte ønske om fokus på beboerne og ikke bestyrelsen.  Der blev fremsat ønske om at ansøge om en pulje penge til ’drift’ af plejehjemsbestyrelsen, herunder forplejning til møderne mm, for ikke at skulle bruge af Kærbo-Torsbos økonomi.  Det blev besluttet, at vi afventer og ser hvilke behov, der evt. opstår.  Som der står i vedtægterne, som senere godkendtes, kan der søges om økonomiske midler. | |
| 1. Vedtægter – drøftelse og godkendelse | Udkastet til vedtægterne blev gennemgået punkt for punkt:   * Ad punkt 1; ingen kommentarer * Ad punkt 2; sidste sætning udskiftes med:Pårørende vælges for ét år ad gangen. Formanden og resten af bestyrelsen sidder i en hel funktionsperiode. * Ad punkt 3; ingen kommentarer * Ad punkt 4; ingen kommentarer * Ad punkt 5; ingen kommentarer * Ad punkt 6; afsnittet afsluttes med ”i henhold til forvaltningsloven § 27. * Ad punkt 7; tilføjes: Suppleanter indtræder ved fravær. I tilfælde af at næstformand er fraværende, træder souschef (Heidi) til. * Ad punkt 8; ingen kommentarer * Ad punkt 9; ingen kommentarer * Ad punkt 10; ingen kommentarer * Ad punkt 11; Skriv; ’der afholdes et møde i kvartalet’ og slet ’der afsættes to timer til hvert møde’. Det skal tilføjes, at evt. forslag til punkter, skal sendes til formand, næstformand og sekretær, senest 14 dage før mødet. Det skal slettes at ”sekretær for bestyrelsen *udarbejder* dagsorden”. Web-adressen for Kærbo-Torsbos hjemmesiden tilføjes. * Ad punkt 12; det ændres, så der ikke står, at det af årshjulet fremgår, hvilke emner og temaer der drøftes. Årshjulet indeholder datoer for årets fire møder. * Ad punkt 13; ingen kommentarer * Det skal tilføjes at vedtægterne underskrives af formand og næstformand   Vedtægterne godkendes med de ovenstående ændringer.  Lisbeth undersøger, hvordan det forholder sig med udveksling af mailadresser og telefonnumre på bestyrelsesmedlemmer og suppleanter i henhold til GPDR. |
| 1. Kommunikation og vidensdeling til og med de pårørende | | Der var kommet et spørgsmål fra en pårørende om, hvordan man som pårørende kan spise med ved måltiderne eller få kage og kaffe.  Mulighederne for at spise sammen med sine pårørende, fremgår ikke tydeligt af informationsmateriale og informationen er svær at finde.  Lene påpeger, at kommunikationen mellem Kærbo-Torsbo og pårørende er yderst vigtig og et vigtigt fokusområde for at gøre det bedre. Der bliver pt arbejdet med ’den gode indflytning’ og herunder også kommunikation med pårørende. Den nuværende pjece, som udleveres ved indflytning, er ved at blive revideret/opdateret.  Det vil være et relevant tema for plejehjemsbestyrelsen at bidrage til dette arbejde og konkret til indholdet i pjecen.  Kommentar: Hvis man ønsker at spise med, kan man bestille det dagen før.  Svaret er efterfølgende uddybet:  **På Kærbo**:  Som pårørende kan du købe mad og kolde drikke i caféen på alle hverdage kl. 9.00-10.30 og 11.30-13.45. Du er velkommen til at tage maden med op til boligen.  På hverdage kan du bestille middags- eller aftensmåltid, som serveres i afdelingen dagen før inden kl. 12. Til weekenden skal det bestilles senest mandag.  **På Torsbo**:  Som pårørende kan du bestille middags- eller aftensmåltid dagen før inden kl. 12. Til weekenden skal du bestille fredag inden kl. 12. Beløbet afregnes via beboers pension.    Der stilles forslag om, at det fremgår af hjemmesiden.  Kommunikation som overordnet punkt, drøftes videre ved næste møde | |
| 1. Oplæg om ”Invitation til liv” ved Lisbeth | | Lisbeth fortalte om projektet. Se vedhæftede oplæg. Kærbo har søgt og modtager 1,7 mio. kr. til indretning af fællesarealer, så arealerne inviterer til ophold og brug. Der bliver sat en ’Idé-kasse’ op i foyeren ved indgangen. Alle idéer og input modtages meget gerne.  Lisbeth efterspurgte medlemmer fra bestyrelsen til deltagelse i interviews. Eva, Bjarne G og Anne Grethe meldte sig. Aktivitetscenteret kommer til at blive en tæt sparringspartner. Plejehjemsbestyrelsen udpeges som referencegruppe. | |
| 1. Forslag til årshjul og planlægning af møderække for 2022 | | Malene delte opsamlingen ’emner og temaer for bestyrelsen’ ud til alle. Disse blev identificeret som forslag ved første møde.  Det blev aftalt, at dokumentet kan inspirere formand og næstformand til kommende møder. Vi besluttede ikke at lave et årshjul med emner, da de kan ændre sig løbende og bestyrelsen ønsker at drøfte det relevante og aktuelle.  Møderne for 2022 bliver 1. torsdag i månederne maj, september og november, samt februar 2023.  **Torsdag den 5. maj 2022**  **Torsdag den 8. september 2022**  **Torsdag den 3. november 2022**  **Torsdag den 2. februar 2023** | |
| 1. Eventuelt | | 1. Ulla efterspurgte en vimpel i flagstangen. Lene fortalte, at snoren til ophæng af vimpel desværre er knækket og at det kræver en lift at få skiftet snoren. Det bliver undersøgt, hvem der kan løse opgaven. 2. Ulla efterspurgte Husavisen. Lene fortalte, at Husavisen ikke har kunnet printes pga. mangel på farve til printere. Dog har aktivitetskalenderen været printet i sort/hvid og hænger i afdelingerne. Aktivitetskalenderen findes også på hjemmesiden: [Kærbo-Torsbo (ishoj.dk)](https://ishoj.dk/borger/voksne-og-aeldre/aeldre/kaerbo-torsbo/) Der er nu kommet farve og den kommende husavis bliver printet 3. Pårørendepolitik: Leif fortalte, at der er ved at blive udarbejdet en pårørendepolitik (rammer for samarbejde med pårørende), som aktuelt er ved at blive behandlet på rådsmøderne og efterfølgende vil komme i høring i CVV. Herefter kommer den til drøftelse i Plejehjemsbestyrelsen. | |
| Punkter til næste møde afledt af dette møde | | * Kommunikation mellem pårørende og afdelinger | |
| Referent/ 10.3.22 | | Malene Rübner-Petersen | |
| Referat godkendt d. 15.3.22 | | Formand: Bent Messerschmidt  Næstformand: Lene Bonde Stürup | |